ufal/npfl147 huggingface dataset:
# Louis Delâge
Pierre Louis Delâge (* 22. marec 1874, Cognac, Francúzsko – † 14. december 1947, Le Pecq) bol francúzsky priekopník automobilizmu, zakladateľ automobilky Delage.

## Život
Narodil sa v chudobnej rodine. Ešte ako dojča stratil schopnosť vidieť na jedno oko. V šestnástich rokoch odišiel do Angers, kde študoval strojárstvo na tamojšej obchodnej škole, ktorú ukončil v roku 1893. Na tejto škole pred ním študoval aj ďalší francúzsky konštruktér automobilov – Émile Delahaye. Delage potom nastúpil do armády, a bol odvelený do Alžírska. Po ukončení vojenskej služby nastúpil v roku 1895 k železničnej spoločnosti v južnom Francúzsku. V roku 1900, keď prišiel do Paríža, zamestnal sa ako vývojár v spoločnosti, ktorá vyrábala motorové vozidlá. V roku 1903 dostal ponuku prejsť k rozvíjajúcej sa „mladej“ firme Renault.
Delâge videl veľký potenciál automobilu ako dopravného prostriedku. V januári roku 1905 už mal dostatok financií a tak založil v stodole na Rue Cormeilles vo Levallois-Perret na severozápadnom predmestí Paríža vlastnú montážnu dielňu. Firma pôvodne iba kompletovala svoje karosérie s motormi a podvozkami, ktoré nakupovala od iných výrobcov, po úspechoch v pretekoch Grand Prix však začala v roku 1908 konštruovať vozidlá s vlastnými motormi na vlastnom podvozku. Tie sa stali vychýrenými elegantnými karosériami, dobrým dielenským spracovaním ako aj kvalitou. Spoločnosť sa úspešne rozrastala a jej vozidlá dosahovali mnohé úspechy v motoristickom športe a značka vďaka tomu získala veľmi dobrú povesť. Delâge sa dokonca kvôli zahraničným zákazníkom zriekol diakritického znamienka v názve spoločnosti. 
V roku 1912 firma presídlila do väčších priestorov v Courbevoie. Počas trvania prvej svetovej vojny sa však výroba podriadila vojenským potrebám. Po roku 1918 sa opäť začali vyrábať luxusné a exkluzívne automobily pre majetných zákazníkov, ktorým v čase povojnového oživenia imponoval aj špecifický design karosérií. Pretekárske špeciály Delage znova dosahovali početné úspechy v mnohých európskych pretekoch série Grand Prix. Svetová hospodárska kríza však na firmu doľahla veľmi ťažko. V roku 1935 musel Louis Delâge dobrovoľne vyhlásiť úpadok. Obchodnú značku kúpil Walter Watney z firmy Delahaye, ktorá ešte do roku 1953 vyrábala automobily pod označením Delage.   
Vo veku takmer 60 rokov sa Delâge rozviedol a jeho už aj tak ťažká finančná situácia sa ešte viac zhoršila. Hľadal teda útechu vo viere. Pretože nemal finančné prostriedky ani na kúpu automobilu, často chodil pešky alebo jazdil na bicykli na púť do kláštora Terézie z Lisieux v Lisieux alebo do Lurd. V roku 1947 zomrel sedemdesiattriročný Louis Delâge v chudobe a takmer zabudnutý. Je pochovaný na cintoríne v Le Pecq. 
V roku 1990 v jeho rodnom meste založili strednú priemyselnú školu s názvom „Lycée professionnel Louis Delâge“.

## Iné projekty
- Commons ponúka multimediálne súbory na tému Louis Delâge
# Bruc-sur-Aff
Bruc-sur-Aff je francúzska obec, ktorá sa nachádza v departemente Ille-et-Vilaine, v regióne Bretónsko.

## Poloha
Obec má rozlohu 21,23 km². Najvyšší bod je položený 84 m n. m. a najnižší bod 12 m n. m.

## Obyvateľstvo
Počet obyvateľov obce je 851 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Pic del Port Vell
Pic del Port Vell je vrch v Pyrenejách. Nachádza sa na hraniciach Andorry a Španielska, jeho nadmorská výška je 2 655 m n. m. Najbližšie mesto je La Massana.
# NGC 5016
Súradnice:  13h 12m 07s; 24° 05′ 42″
NGC 5016 je galaxia v súhvezdí Vlasy Bereniky, ktorú objavil britsko-nemecký astronóm William Herschel 10. apríla 1785.
Jej zdanlivá hviezdna veľkosť je 12,9.
# Douai-Sud
Douai-Sud je francúzsky kantón v departemente Nord v regióne Nord-Pas-de-Calais. Tvorí ho 12 obcí.

## Obce kantónu
- Aniche
- Auberchicourt
- Dechy
- Douai (južná časť)
- Écaillon
- Férin
- Guesnain
- Lewarde
- Loffre
- Masny
- Montigny-en-Ostrevent
- Roucourt
# Malleret
Malleret je francúzska obec, ktorá sa nachádza v departemente Creuse, v regióne Limuzínsko.

## Poloha
Obec má rozlohu 11,8 km². Najvyšší bod je položený 869 m n. m. a najnižší bod 716 m n. m.

## Obyvateľstvo
Počet obyvateľov obce je 40 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Gourbit
Gourbit je francúzska obec, ktorá sa nachádza v departemente Ariège, v regióne Midi-Pyrénées.

## Poloha
Obec má rozlohu 17,95 km². Najvyšší bod je položený 2 162 m n. m. a najnižší bod 671 m n. m.

## Obyvateľstvo
Počet obyvateľov obce je 92 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
# Salmiak
Salmiak je minerál kryštalizujúci v kubickej sústave, chemicky chlorid amónny - NH4Cl.

## Charakteristika
Salmiak, keďže je rozpustný vo vode, tak sa v kryštalickej forme vyskytuje zriedkavejšie, často sa sa v prírode nachádza v podobe nátekov, povlakov a kvapľov. Je to priehľadný minerál bielej farby so skleným leskom.

## Vznik
Salmiak sa často vyskytuje v blízkosti aktívnych sopiek, kde sa zráža zo sopečných plynov, unikajúcich z fumarol. Iný, pomerne častý výskyt salmiaku je v uhoľných slojoch a haldách.

## Výskyt
- Taliansko (Etna, Stromboli, Vezuv)
- Čile
- Čína
- Nemecko
- Česko
- Poľsko
- Peru
- USA (Arizona, Havajské ostrovy, Oklahoma, Pensylvánia)


## Iné projekty
- Commons ponúka multimediálne súbory na tému salmiak
# JaTB-3
JaTB-3 (rusky ЯТБ-3) bol dvojpodlažný trolejbus vyrobený Jaroslavským automobilovým závodom, ktorý bol prevádzkovaný v Moskve v rokoch 1939 – 1953.

## História vzniku
Začiatkom 30. rokov 20. storočia jazdili ulicami niektorých európskych miest dvojpodlažné trolejbusy. Myšlienka vtesnať do jedného vozidla viac cestujúcich bola príťažlivá aj pre organizátorov moskovskej dopravy.
V lete 1937 boli do Sovietskeho zväzu dodané zo Spojeného kráľovstva dva trojnápravové trolejbusy od výrobcu AEC (Associated Equipment Company). Jeden z nich bol dvojpodlažný. Podľa vzoru tohto vozidla postavil Jaroslavský automobilový závod desať dvojpodlažných vozidiel vlastnej konštrukcie, ktoré boli označené JaTB-3.

## Prevádzka
Prvý exemplár vyšiel na trať 26. júla 1938. Vyšiel na úplne novú trať na súčasnej triede Mieru. Výška trolejovej siete a otázky spoľahlivosti trolejbusu významne ovplyvnili výšku celého vozidla. Celokovová karoséria trolejbusu bola 9,4 metra dlhá a 4,7 metra vysoká. Na rozdiel od JaTB-1, u ktorého bola výška vnútri salónu pre cestujúcich 1 915 mm, pri JaTB-3 bola výška v spodnom podlaží 1 795 mm a na hornom podlaží 1 770 mm. V spodnom podlaží bolo 40 miest pre sediacich cestujúcich, v hornom podlaží 32. Maximálna obsaditeľnosť bola 100 cestujúcich. Pri celkovej hmotnosti 10 740 kg dosahoval trolejbus rýchlosti 55 km/h.
Dohromady bolo v Jaroslavskom automobilovom závode dokončených desať trolejbusov tohto typu, posledný v roku 1939. Vozidlo malo len jediné dvere pre cestujúcich, čo zďaleka nestačilo pre pohotovú výmenu cestujúcich v zastávkach. Jeden trolejbus bol neskôr vo výrobnom závode rekonštruovaný a boli dosadené ešte jedny dvere.
Prevádzkové skúsenosti ukázali, že táto konštrukcia nie je vhodná pre predpokladané použitie. Ďalšie trolejbusy už vznikali ako jednopodlažné, určené pre väčší počet hlavne stojacich cestujúcich. Dvojpodlažné trolejbusy sa ukázali ako slepá ulička a vývoj išiel smerom k článkovým vozidlám. Té sa ale v bývalom Sovietskom zväze objavili až na konci 50. rokov 20. storočia z produkcie podniku „SVARZ“ (Sokolničeskij VAgonoRemontnyj Zavod; tj. Opravárenské dielne vozidiel MHD v moskovskej štvrti Sokolniky). Do súčasnosti sa žiadny z trolejbusov JaTB-3 nezachoval.

## Iné projekty
- Commons ponúka multimediálne súbory na tému JaTB-3
# František Xaver Haber
František Xaver Haber (iný zápis priezviska: Huber; * 1743, Viedeň – † 1790) bol sochár.

## Život
Pravdepodobne študoval na Akadémii výtvarných umení vo Viedni. Z roku 1775 sa zachoval dôkaz o jeho pôsobení v Bratislave. Bol pomocníkom J. E. A. Messerschmidta pri sochárskych prácach v Budíne, s ktorým v roku 1782 spolupracoval na dvoch oltároch Kaplnky svätej Rozálie v Bratislave-Lamači.
# Champigny-sur-Veude
Champigny-sur-Veude je francúzska obec, ktorá sa nachádza v departemente Indre-et-Loire, v regióne Centre-Val de Loire.

## Poloha
Obec má rozlohu 16,18 km². Najvyšší bod je položený 107 m n. m. a najnižší bod 39 m n. m.

## Obyvateľstvo
Počet obyvateľov obce je 853 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Arette
Arette je francúzska obec, ktorá sa nachádza v departemente Pyrénées-Atlantiques, v regióne Akvitánsko.

## Poloha
Obec má rozlohu 92,23 km². Najvyšší bod je položený 2 315 m n. m. a najnižší bod 292 m n. m.

## Obyvateľstvo
Počet obyvateľov obce je 1 091 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Veľká Domaša
Veľká Domaša je viacúčelové vodné dielo – vodná nádrž v okresoch Vranov nad Topľou a Stropkov. 
Veľká Domaša sa niekedy označuje i ako Slovenské more. Týmto názvom sa však označuje napríklad i vodná nádrž Šírava. 

## História
Výstavba vodného diela Veľká Domaša sa začala vo februári 1962 a ukončená bola v decembri 1967. Injekčná štôlňa sa začala zakladať v auguste 1963. Prietok Ondavy bol odvedený do štôlne v júni 1964. Sypanie vlastného telesa hrádze sa začalo na jar 1964, keď bol ešte otvorený výkop injekčnej štôlne. Sypanie statickej časti sa začalo v rokoch 1965 - 1966. Sypanie zemnej hrádze bolo ukončené v septembri 1966. Hydroelektráreň bola dokončená v decembri 1966 a o rok neskôr, v decembri 1967, bola ukončená výstavba celého vodného diela.

## Poloha
Vodná nádrž Domaša leží v Ondavskej vrchovine v doline Ondavy, pod ňou je malá vyrovnávacia nádrž Malá Domaša. Vodná nádrž Domaša sa dvoma tretinami plochy rozkladá na území okresu Vranov nad Topľou a severná časť zasahuje do okresu Stropkov. Vystavbou vodného diela boli s výnimkou niektorých stavieb zatopené dediny Dobrá nad Ondavou, Kelča, Petejovce, Trepec, Veľká Domaša, Valkov a časť obcí Bžany a Turany nad Ondavou. Namiesto Kelče vznikla nová dedina Nová Kelča, ktorá bola neskôr nanovo vybudovaná na brehu priehrady. Zaniknutá obec (1962) Veľká Domaša, bola 20. novembra 1944 nemeckými vojakmi vypálená, za pomoc partizánom zväzku Čapajev.

## Význam
Celá nádrž má veľký vodohospodársky význam s polyfunkčným charakterom: regulácia prítokov vôd do Východoslovenskej nížiny, zásobáreň úžitkovej vody a perspektívne aj pitnej vody a využitie na rekreačne účely. Pre ročné zrážkové výkyvy a nerovnomerné odbery vody hladina aj v priebehu roka intenzívne kolíše, čo vyvoláva abráziu brehov s následnou aktiváciou zosunov na priľahlých svahoch, výrazne poškodzujúcich hospodárske objekty, najmä cesty.

## Technické parametre
- Vodná plocha: 1422 ha
- Dĺžka: 14 km
- Najväčšia hĺbka: 35 m
- Plavebné hĺbky: 8 - 15 m
- Max. šírka: 4 km
- Objem: 187,5 mil. m3
- Nadmorská výška: 162,4 m n. m.


## Galéria
- Pohľad na vodnú nádrž Veľká Domaša z rekreačného strediska Dobrá
- Pohľad na jednu z pláží pri Veľkej Domaši. V pozadí lyžiarsky vlek.
- Pohľad na Veľkú Domašu od Trepeckého kostolíka
- Západ slnka na Veľkej Domaši
- Stredisko Eva (Holčíkovce)
- Pohľad na vodnú nádrž Veľká Domaša
- Pohľad na vodnú nádrž Veľká Domaša


## Iné projekty
- Commons ponúka multimediálne súbory na tému Veľká Domaša
# Lindebeuf
Lindebeuf je francúzska obec, ktorá sa nachádza v departemente Seine-Maritime, v regióne Horná Normandia.

## Poloha
Obec má rozlohu 4,62 km². Najvyšší bod je položený 167 m n. m. a najnižší bod 120 m n. m.

## Obyvateľstvo
Počet obyvateľov obce je 368 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Saumur
Saumur je mesto na Loire na západe Francúzska v departemente Maine-et-Loire, v regióne Pays-de-la-Loire. Má cca 28 000 obyvateľov.

## Osobnosti mesta
- Coco Chanel (* 1883– † 1971), módna tvorkyňa a zakladateľka značky Chanel
- Fanny Ardantová (* 1949), herečka
- Dominique Pinon (* 1955), herec


## Partnerské mestá
- Asheville, Severná Karolína, USA
- Havelberg, Nemecko
- Ruşeţu, Rumunsko
- Verden, Nemecko
- Warwick, Anglicko, Spojené kráľovstvo


## Iné projekty
- Commons ponúka multimediálne súbory na tému Saumur
# NGC 1654
Súradnice:  04h 45m 48s; -02° 05′ 00″
NGC 1654 je galaxia v súhvezdí Eridanus, ktorú objavil francúzsky astronóm Édouard Jean-Marie Stephan 21. decembra 1881.
Jej zdanlivá hviezdna veľkosť je 13,5.
# Mickey Mouse
Mickey Mouse (iné názvy: Myšiak Mickey, Miki Maus, hovorovo mikimaus) je legendárna kreslená postavička z dielne The Walt Disney Company. Vytvorený bol v roku 1928 spoluprácou Walta Disneyho a Uba Iwerksa. Prvýkrát sa objavil 15. mája 1928 na skúšobnom premietaní nemého krátkometrážneho filmu Plane Crazy aj so svojou kolegyňou Minnie. Štúdio ale nenašlo vhodného distribútora, a tak tento diel vyšiel až 17. marca 1929.
Dňa 18. decembra 1978, pri príležitosti Mickeyho 50. výročia vzniku získal vôbec ako prvá kreslená postavička v histórii svoju hviezdu na Hollywoodskom chodníku slávy.

## Iné projekty
- Commons ponúka multimediálne súbory na tému Mickey Mouse
# Gournay
Gournay je francúzska obec, ktorá sa nachádza v departemente Indre, v regióne Centre-Val de Loire.

## Poloha
Obec má rozlohu 20,33 km². Najvyšší bod je položený 252 m n. m. a najnižší bod 171 m n. m.

## Obyvateľstvo
Počet obyvateľov obce je 323 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Logický princíp
Logický princíp je kľúčový vedecký zákon v logike, napr. princíp identity.
# Dammarie-sur-Loing
Dammarie-sur-Loing je francúzska obec, ktorá sa nachádza v departemente Loiret, v regióne Centre-Val de Loire.

## Poloha
Obec má rozlohu 20,94 km². Najvyšší bod je položený 177 m n. m. a najnižší bod 126 m n. m.

## Obyvateľstvo
Počet obyvateľov obce je 523 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Hauteville-Lompnes (kantón)
Hauteville-Lompnes je francúzsky kantón v obvode Belley v departemente Ain a regióne Rhône-Alpes. Tvorí ho 6 obcí.

## Obce kantónu
- Aranc
- Corlier
- Cormaranche-en-Bugey
- Hauteville-Lompnes
- Prémillieu
- Thézillieu
# Ľubomír Bernáth
Ľubomír Bernáth (* 3. september 1985, Nitra) je slovenský futbalista, hrá na poste útočníka. V súčasnosti je hráčom slovenského corgoňligového klubu FC Spartak Trnava. Futbalovo začínal v nitrianskom klube HFK Nitra. Neskôr prestúpil do Močenka a v lete 2007 do Trnavy.
# Thonnance-les-Moulins
Thonnance-les-Moulins je francúzska obec, ktorá sa nachádza v departemente Haute-Marne, v regióne Champagne-Ardenne.

## Poloha
Obec má rozlohu 21,5 km². Najvyšší bod je položený 391 m n. m. a najnižší bod 257 m n. m.

## Obyvateľstvo
Počet obyvateľov obce je 117 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Kvázičastica
Kvázičastica je entita podobná častici, ktorá vzniká v určitých sústavách interagujúcich častíc. Možno si ju predstaviť ako jednotlivú časticu pohybujúcu sa v sústave a obklopenú oblakom ďalších častíc, ktoré sú vymršťované von alebo zachytávané pozdĺž pohybu, takže sa celá entita pohybuje spolu ako voľná častica. 
Koncept kvázičastíc patrí medzi najdôležitejšie vo fyzike kondenzovaného stavu, pretože je to jeden z mála spôsobov, ako zjednodušiť kvantovomechanický problém mnohých telies a možno ho aplikovať na veľké množstvo rôznych sústav viacerých telies.
# Nikolaj Jakovlevič Cinger
Nikolaj Jakovlevič Cinger (* 19. apríl 1842 – † 16. október 1918) bol ruský astronóm a geodet, ktorý sa zaoberal určovaním času. Je autorom mnohých kníh o astronómii a geodézii.
| Portal | Astronomický portál |
# Koedukácia
Koedukácia je spoločná školská výchova oboch pohlaví naraz. 
Po revolúcii v roku 1989 vznikali na Slovensku dievčenské odborné školy, ktoré prijímali iba dievčatá. Dnes je väčšina týchto škôl zrušená alebo sa zmenili na koedukačné.
# Chanka
Chanka (po rusky Ханка - chanka, po čínsky 兴凯湖, Sing-kchaj-chu, pchinjin Xingkai Hu) je jazero na juhozápade Prímorského kraja v Rusku a na východe provincie Chej-lung-ťiang v Číne. Leží 160 km od Vladivostoku a 120 km od čínskeho mesta Ťi-si.

## Číselné údaje
Má rozlohu 4 190 km² (z toho je 3 030 km² v Rusku a 1 160 km² v Číne). Je 95 km dlhé a 40 až 85 km široké. Prevládajúca hĺbka je 1 až 3 m, priemerná 4 m a dosahuje maximálnu hĺbku 10,6 m. Priemerný objem jazera je 18,3 km³, maximálne 22,6 km³. Rozmery jazera sa významne menia v závislosti na úrovni hladiny. Povodie jazera má rozlohu 16 890 km², z toho 97 % v Rusku. Leží v Prichankajskej nížine v nadmorskej výške 68 m.

## Pobrežie
Jazero má nepravidelný oválny tvar. Náplavové usadeniny oddeľujú úzke jazero Malá Chanka, ležiace celé v Číne. Pobrežie je bažinaté, s výnimkou severozápadného. V okolí sa pestuje ryža, sója, zelenina a zemiaky.

## Vodný režim
Zdroj vody je dažďový. Do jazera ústi 23 riek (8 v Číne a 15 v Rusku). Priemerný prítok za rok je 1,99 km³ (predovšetkým rieky Lefu, Mo, Sintucha) a odtok 1,70 km³ (Sungača, prítok Ussuri, povodie Amuru). Vyššia úroveň hladiny je na jeseň. Na jazere sa vytvárajú veľké vlny, vznikajúce v dôsledku silných vetrov.

## Vlastnosti vody
Zamŕza v druhej polovici novembra a rozmŕza v apríli. Voda je kalná z dôvodu malej hĺbky a častého vlnenia.

## Fauna
Na jazere je rozvinuté rybárstvo. Chovajú sa tu ondatry, na brehoch hniezdia vodné vtáky.

## Lodná doprava
Na jazere je rozvinutá miestna lodná doprava

## Iné projekty
- Commons ponúka multimediálne súbory na tému Chanka
# Žipovské mŕtve rameno
Žipovské mŕtve rameno je prírodná pamiatka v správe štátnej ochrany prírody Prešov.
Nachádza sa v katastrálnom území obce Vyšný Žipov v okrese Vranov nad Topľou v Prešovskom kraji. Územie bolo vyhlásené v roku 1990 na rozlohe 2,2724 ha. Ochranné pásmo nebolo určené. Na chránenom území platí 5. stupeň ochrany.
Predmetom ochrany je: Ekologicky dôležité územie s výskytom ohrozených mäkkýšov. Je to mŕtve rameno Tople s hĺbkou 0,5 - 3 m blízko obce Vyšný Žipov. Výskyt stromovej i litorálnej vegetácie, ale aj burín (z okolitých plôch). Bohatstvo planktónu.
# Violončelový koncert č. 1 (Saint-Saëns)
Violončelový koncert č. 1 a mol, Op. 33 je dielo francúzskeho skladateľa Camille Saint-Saënsa. Patrí do základného repertoáru ako jeden z piatich najhrávanejších violončelových koncertov.
Tento koncert sa rodil ťažko, a skladateľ si po jeho dokončení zaumienil, že už viac žiadny violončelový koncert nezkomponuje. Nakoniec však predsa len zložil Violončelový koncert č. 2, ktorý ale zaostáva sa svojím predchodcom. Dielo malo premiéru v roku 1873 na parížskom konzervatóriu. To vypovedá o vysokom uznaní hudobných veličín tej doby pre Saint-Saënsa, konzervatórium totiž predstavovalo ostrov konzervativizmu, na ktorom sa hrali len diela uznávaných a prevažne už mŕtvych majstrov. Pri komponovaní sa skladateľ inšpiroval najmä Violončelovým koncertom a mol Roberta Schumanna a symfonickými básňami Franza Liszta, ktoré krátko predtým dirigoval. Z nich si osvojil hlavne použitie kontrastov a tématickú transformáciu. Napriek tomu, že Saint-Saëns považoval violončelo za nástroj príliš "obmedzujúci", podarilo sa mu vytvoriť skvelý sólový part. Mnohí skladatelia, ako napríklad Šostakovič,ktorý taktiež zkomponoval violončelové koncerty, považovali Saint-Saënsov koncert za najlepšie dielo svojho druhu. 
Koncert je, rovnako ako ten Schumannov, jednovetý, hraná attaca. Tvorí ho teda jeden celok hraný bez prestávky. Tak ako u  ďalších podobných diel sa ale skladá z troch častí, líšiacich sa označením tempa. V tomto prípade sú to: 
Allegro non troppo-Allegretto con moto- Allegro
Typická dĺžka skladby je priližne 21 minút.
Koncert sa začína priamo, po krátkom vstupnom akorde orchestra ihneď violončelo predvedie hlavnú tému vystavanú na triolách. Tému potom zopakuje orchester, ktorý ňou podfarbuje meditatívnu hru sólového nástroja, ktorý ďalej tému rozvíja. Dochádza k oživeniu tempa, v ktorom počujeme violončelové dvojhmaty. Následne violončelo znovu zahrá triolovú melódiu, tentokrát ale v F dur. Témy sú ďalej rozvinuté. Celok končí pokojne. Druhú časť, Allegreto con moto, otvára orchester svojím jemným menuetom. Melódiu ďalej zopakuje sólové violončelo. Tú od neho prevezme znovu orchester, ktorý violončelo dopľňa kontramelódiami. Nasleduje náročná kadencia sólistu. Fragmenty menuetovej témy sa ďalej znovu objavujú v různych tóninách a koncert smeruje k poslednej časti Allegro. Koncert má cyklickú fromu, tretia časť je teda založená na rovnakej téme ako prvá. Opäť zaznie triolová melódia, tentokrát v opačnom garde - najskôr v podaní orchestra a následne violončela. V priebehu poslednej časti sa striedajú dramatické a fantazijné pasáže. Dielo je zakončené triumfálnou kódou v A dur.
# NGC 7607
Súradnice:  23h 18m 59s; 11° 20′ 30″
NGC 7607 je dvojhviezda v súhvezdí Pegas, ktorú objavil Wilhelm Tempel 5. augusta 1880.
# Reflexný oblúk
Reflexný oblúk je nervová dráha potrebná na uskutočnenie reflexu. 
Reflexný oblúk tvorí:
- receptor (zmyslový orgán)
- dostredivá dráha
- CNS (mozog, miecha)
- odstredivá dráha
- efektor (výkonný orgán)
# Lusigny-sur-Barse (kantón)
Lusigny-sur-Barse je francúzsky kantón v obvode Troyes departemente Aube v regióne Champagne-Ardenne. Tvorí ho 14 obcí.

## Obce kantónu
- Bouranton
- Clérey
- Courteranges
- Fresnoy-le-Château
- Laubressel
- Lusigny-sur-Barse
- Mesnil-Saint-Père
- Montaulin
- Montiéramey
- Montreuil-sur-Barse
- Rouilly-Saint-Loup
- Ruvigny
- Thennelières
- Verrières
# Bežecké lyžovanie
Bežecké lyžovanie alebo beh na lyžiach alebo hovorovo bežkovanie je vytrvalostný druh lyžovania za pomoci bežeckých lyží. Zimný olympijský šport. 
Rekreačne sú rozšírené tri typy bežkovania: klasické, voľnou technikou (ang. skating, korčuľovanie) a turistika. Klasické bežkovanie je lyžovanie vo vyfrézovanej stope. Turisti využívajú rovnakú techniku, no zväčša bez stopy a vo voľnej prírode. Korčuľovanie je pravidelné striedanie sklzu na jednej a druhej lyži na rovnom upravenom povrchu (podobné korčuľovaniu). Pri klasickej a korčuliarskej technike sa používajú rozdielne lyže i palice.
Bežkovanie je pomerne lacný šport, za využitie trás sa zväčša platí len symbolický poplatok. Zároveň ide o veľmi zdraviu prospešný šport, pri ktorom sú zapojené takmer všetky svalové partie a kĺby sú namáhané minimálne. Tento šport je preto vhodný ako doplnkový šport v zimnom období a taktiež na chudnutie.
Najznámejšie bežkárske stredisko na Slovensku je Skalka v Kremnických vrchoch. Nachádza sa v ňom viac ako 50 kilometrov upravovaných trás a konajú sa tam najznámejšie slovenské bežecké preteky Biela stopa.
# Individuálny posun
Individuálny posun je prejav individuálnych sklonov prekladateľa, určitej prekladateľskej metódy, stereotypnosť prekladateľských riešení a uplatňovanie tvorivého subjektu. Individuálny posun je vedomým posunom, ktorý vyplýva z idiolektu prekladateľa, zo systému jeho prekladateľských riešení a metódy, z náhľadu a ponímania originálneho diela a v nemalej miere z prekladateľskej skúsenosti a praxe. Ako systém odchýlok od originálu je prejavom prekladateľskej poetiky.
Rozsah a intenzitu individuálneho posunu spôsobuje nadbiehanie prekladateľa čitateľom v mikroštruktúre textu a v makroštruktúre textu.
# Irena Schusterová
Irena Schusterová, rod. Irena Trojáková (* 12. november 1937, Bobrov – † 24. máj 2008, Košice) bola slovenská dietetička, ktorá pôsobila ako Prvá dáma Slovenskej republiky v rokoch 1999-2004, počas prezidentského úradu jej manžela, Rudolfa Schustera.

## Životopis
Irena Trojáková sa narodila 12. novembra 1937 v oravskej obci Bobrov vo vtedajšom Československu do roľníckej rodiny. Absolvovala Strednú zdravotnú školu v Bratislave. Následne pracovala ako dietetička a diétna sestra po dobu 33 rokov.
Počas štúdií v Bratislave Trojáková spoznala svojho budúceho manžela, Rudolfa Schustera, ktorý tam pracoval v Slovenskej akadémii vied. V roku 1961 sa zosobášili. V roku 1962 sa Schusterovci presťahovali do Košíc, kde následne prežili väčšinu svojho života.
# Plaisians
Plaisians je francúzska obec, ktorá sa nachádza v departemente Drôme, v regióne Rhône-Alpes.

## Poloha
Obec má rozlohu 29,64 km². Najvyšší bod je položený 1 364 m n. m. a najnižší bod 391 m n. m.

## Obyvateľstvo
Počet obyvateľov obce je 178 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Alkmaar
Alkmaar je mesto v Holandsku, ktoré má rozlohu 31,22 km² a žije tu 94 216 obyvateľov (k 1. 1. 2007). Nachádza sa na západe krajiny v provincii Severný Holland. 
Prvé zmienky o meste pochádzajú z 10. storočia.
K populárnym turistickým atrakciám v meste patrí trh syrov, ktorý je jedným zo štyroch tradičných holandských trhov syrov. V meste sídli futbalový klub AZ Alkmaar. 

## Osobnosti mesta
- Cornelius Drebbel (* 1572 – † 1633), holandský mechanik, alchymista a vynálezca prvej ovládateľnej ponorky


## Partnerské mestá
- Bath, Veľká Británia
- Bergamo, Taliansko
- Darmstadt, Nemecko
- Tata, Maďarsko
- Troyes, Francúzsko


## Iné projekty
- Commons ponúka multimediálne súbory na tému Alkmaar
# NGC 1769
Súradnice:  04h 57m 45s; -66° 27′ 49″
NGC 1769 je emisná hmlovina v súhvezdí Mečiar, ktorú objavil austrálsky astronóm James Dunlop 6. novembra 1826.
# Škoda 445
Škoda 445 je automobil nižšej strednej triedy, ktorého výroba sa začala v roku 1957 v Mladej Boleslavi a skončila v roku 1959. Škoda 445 patriaca do automobilov nižšej triedy sa oproti svojmu predchodcovi Škode 440 vyznačovala silnejším motorom s výkonom 33 kW a objemom 1 221 cm³. Odlišná bola i maska chladiča, kde čísla 445 tvorili písmeno „V“. Vzhľadovo sa škoda 440 a 445 vôbec nelíšili.

## Výroba automobilu
Automobil Škoda 445 sa v Mladej Boleslavi vyrábala len v jednom farebnom prevedení. Za príplatok však bola k dispozícii aj v iných farbách. Vďaka silnému trhu bola Škoda 445 vyrábaná hlavne kvôli exportu na Nový Zéland, do Južnej Ameriky a Západnej Európy s celkovým  počtom kusov 9375. Pre svoju nízku cenu, úsporné vlastnosti a spoľahlivosť si Škoda 445 získala mnoho nadšencov.

## Predchodca Škoda 440
Škoda 440  spustila svoju výrobu v roku 1955. Dominovala výkonom motora 29,4 kW. Automobil dosahoval svoju maximálnu rýchlosť až 110 km/h. 

### Inovácie automobilu
Nové technológie z radu Škoda 440 nenechali na seba dlho čakať. Kabriolet Škoda 450 s objemom motora 1 089 cm³, maximálnou rýchlosťou 128 km/h a výkonom 36,8 kW bol na trh predstavený už v roku 1958.
Historickým medzníkom v roku 1959 došlo k premenovaniu a modernizácií karosérie. Automobily sa od tohto roku začali nazývať Škoda Octavia. Typ 445 sa stal novou Škodou Octavia Super a verzia 450 Škodou Felíciou.

## Iné projekty
- Commons ponúka multimediálne súbory na tému Škoda 445
# Šen-čen
Šen-čen (čín. 深圳市 – Šen-čen, pchin-jin: Shēnzhèn) je subprovinčné mesto v provincii Kuang-tung v južnej Číne, severne od Hongkongu. Je to centrum zahraničných investícií a od konca 70. rokov jedno z najrýchlejšie rastúcich miest na svete. Je tu aj druhý najvyťaženejší prístav v Číne po Šanghaji. V meste sídli niekoľko desiatok technologických startupov, ale aj veľké čínske technologické spoločnosti, taktiež sa tu vyrába viac ako 50% všetkej čínskej elektroniky. Práve preto mesto dostalo prezívku Silicon Valley Číny. 
Má rozlohu 2 050 km² a počet obyvateľov v administratívnych hraniciach je 17 560 000 (v roku 2020).
Aj keď sa Šen-čen nachádza len trochu južne od obratníka Raka, vďaka sibírskej anticyklóne má teplé, monzúnové a vlhké subtropické podnebie, hoci je pomerne blízko tropickému. Zimy sú mierne a relatívne suché, čiastočne kvôli vplyvu Juhočínskeho mora.

## Iné projekty
- Commons ponúka multimediálne súbory na tému Šen-čen
# Pré-Saint-Évroult
Pré-Saint-Évroult je francúzska obec, ktorá sa nachádza v departemente Eure-et-Loir, v regióne Centre-Val de Loire.

## Poloha
Obec má rozlohu 21,51 km². Najvyšší bod je položený 141 m n. m. a najnižší bod 127 m n. m.

## Obyvateľstvo
Počet obyvateľov obce je 289 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# NGC 7027
Súradnice:  21h 07m 02s; 42° 14′ 12″
NGC 7027 je planetárna hmlovina v súhvezdí Labuť, ktorú objavil francúzsky astronóm Édouard Jean-Marie Stephan. Jej zdanlivá hviezdna veľkosť je 8,5.
Hoci bola objavená už v roku 1878, dlho sa nevedelo, že ide o planetárnu hmlovinu. Nemá okrúhly tvar a v ďalekohľadoch sa javí iba ako neurčitá škvrna. Až snímky z Hubbleovho vesmírneho ďalekohľadu ukázali podrobnosti, na základe ktorých astronómovia usúdili, že ide o planetárnu hmlovinu neobyčajnej hmotnosti, až trojnásobku hmotnosti Slnka.
# Houdetot
Houdetot je francúzska obec, ktorá sa nachádza v departemente Seine-Maritime, v regióne Horná Normandia.

## Poloha
Obec má rozlohu 5,77 km². Najvyšší bod je položený 103 m n. m. a najnižší bod 63 m n. m.

## Obyvateľstvo
Počet obyvateľov obce je 169 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Riboflavín
Riboflavín (iné názvy: vitamín B2, vitamín G, ovoflavín, laktoflavín) je žlté až oranžovo-žlté prírodné flavínové farbivo slabo rozpustné vo vode. V potravinárstve sa označuje E číslom E101. Jeho biologicky aktívnymi podobami sú flavínmononukleotid (FMN) a flavínadeníndinukleotid (FAD).

## Charakteristika
Riboflavín nie je citlivý na teplo, kyseliny ani oxidácie, ale neznesie svetlo, hlavne ultrafialové. Jeho spotreba stúpa v stresových situáciach. V spolupráci s enzýmami sa podieľa na metabolickej premene živín a získavaní energie pre bunku. Spolu s ďalšími vitamínmi (kyselina listová, pyridoxín, niacín) sa zúčastňuje produkcie hormónov v kôre nadobličiek. Vstrebáva sa veľmi dobre, viaže sa na proteíny plazmy. Malá časť sa ukladá v pečeni a v pľúcach.
Riboflavín sa považuje za úplne netoxický, nie je mutagénny, teratogénny ani karcinogénny ani pri veľkých dávkach.
Riboflavín sa z tela vylučuje prevažne močom (spôsobuje jeho žlté intenzívne zafarbenie), ale môže sa vylučovať aj potom.

## Výskyt
Vo voľnej forme a vo forme nukleotidov sa riboflavín vyskytuje vo všetkých rastlinných a živočíšnych organizmoch. Väčšina rastlín a plodov obsahuje riboflavín vo veľmi malom množstve. Podstatne bohatším zdrojom sú kvasnice, mlieko, mäso, ryby. Zistilo sa, že pasterizáciou mlieka sa stráca 20% riboflavínu a čím je mlieko trvanlivejšie, tým menej riboflavínu obsahuje.
Riboflavín obsahuje aj:
- droždie, pečeň, srdce, obličky, tvaroh, orechy


## Vplyv na zdravie
Riboflavín je dôležitý pre dobrý stav kože, očí, funkciu srdca a ďalších orgánov. Má výrazný vplyv na metabolizmus sacharidov, lipidov a aminokyselín, ovplyvňuje celkovú energetickú premenu v organizme. Ako súčasť enzýmov v dýchacom reťazci je nevyhnutný pre základný bunkový metabolizmus. Je dôležitý pre červené krvinky, reguláciu rastu človeka a reprodukciu.
Denná spotreba riboflavínu je 1 – 1,2 mg. Vyššia je v období rastu, pri infekciách, po operáciach a úrazoch, v tehotenstve a v období kojenia, tiež pri zvýšenej činnosti štítnej žľazy a pri potrave s vyšším podielom tukov. Deficit riboflavínu sa môže prejaviť aj pri chorobe žlčníka, chronickom zápale tenkého čreva, pri cukrovke, pri používaní perorálnej antikoncepcie a pri terapii antidepresívami s tricyklickou štruktúrou. Vyššiu spotrebu majú fajčiari a ľudia konzumujúci alkohol. Riboflavín sa odporúča aj osobám trpiacim zvýšenou hladinou homocysteínu.

### Prejavy nedostatku riboflavínu
- bolestivé, zapálené ústne kútiky
- poruchy ústnej sliznice
- dystrofia nechtov
# Skalka (vrch v Kremnických vrchoch)
Skalka (1 231,6 m n. m.) je vrch v hlavnom hrebeni Kremnických vrchov. Leží nad obcou Králiky, približne 8 km západne od Banskej Bystrice. Vrcholom prechádza  značená turistická magistrála, v sedle Tunel napojená na Cestu hrdinov SNP. Vrch je zďaleka identifikovateľný kvôli stožiaru vysielača Suchá hora.

## Poloha
Nachádza sa v strednej, atraktívnej časti Kremnických vrchov, v geomorfologickom podcelku Flochovský chrbát. Vrch leží v Banskobystrickom kraji, na hranici okresov Žiar nad Hronom a Banská Bystrica. Východná časť hrebeňa zasahuje na katastrálne územie Banskej Bystrice, západná patrí mestu Kremnica. Vrch leží v hlavnom hrebeni pohoria a západne od vrcholu sa rozkladá rekreačné stredisko Skalka, prístupné cestou II/578 z Kremnice.

## Opis
Vrch je súčasťou hrebeňa, ktorý z južne situovanej Zlatej studne (1 265 m n. m.) vedie cez Mýtny vrch a zo Skalky pokračuje cez Kremnickú skalu severným smerom na Vyhnatovú (1 283 m n. m.) a Svrčinník (1 313 m n. m.). Skalka je so zázemím rekreačného strediska a hustou sieťou značených trás atraktívnou a ľahko dostupnou časťou Kremnických vrchov. V susedstve sa severným smerom nachádza Kremnická skala (1 212 m n. m.), západným Zadné diely (1 178 m n. m.) a južným Mýtny vrch (1 221 m n. m.). Severozápadné svahy sú pramennou oblasťou potoka Turček, ktorý odvádza vodu do rieky Turiec, južné odvodňuje potok Skalka a východné Tajovský potok do Hrona. 
Oblasť Skalky je dostupná cestou z Kremnice a má hustú sieť značených turistických trás. Vrcholom vedie hrebeňová turistická magistrála, ktorá od Zlatej studne smeruje do sedla Tunel. Tu sa stretáva s Cestou hrdinov SNP, vedúcou z Krahúľ cez rekreačné stredisko, kde križuje viacero ďalších trás. Atraktívnymi cieľmi turistov sú ferrata a lanový most, v zimnom období lyžiarske a bežecké trate.

### Výhľady
Zalesnený hrebeň ponúka málo lokalít vhodných na rozhľad, nakoľko vrcholová časť Skalky je v neprístupnom areáli vysielača. Z odlesnených častí je však znamenitý výhľad a viditeľné sú mnohé vrchy pohoria, Zvolenská kotlina, Javorie, Poľana, Nízke Tatry a juhovýchodná časť Veľkej Fatry. Západným smerom možno vidieť časť Lúčanskej Fatry, Strážovských vrchov a Vtáčnika.

## Prístup
- po  značke:
  - zo severu zo Svrčinníka (1 313 m n. m.) cez Vyhnatovú (1 283 m n. m.) a sedlo Tunel (pripojenie na Cestu hrdinov SNP)
  - z juhu zo Zlatej studne cez Mýtny vrch
  - stredisko Skalka aj zo západu z obce Krahule
- po  značke cez sedlo Tunel:
  - z Tajova cez rázc. Tichá
  - z Turčeka
- po  značke z Banskej Bystrice cez Králiky
- po  značke z Kremnice[2]

- po ceste z Kremnice


## Iné projekty
- Commons ponúka multimediálne súbory na tému Skalka (vrch v Kremnických vrchoch)
# Václav Ježek
Václav Ježek (* 1. október 1923, Zvolen – † 27. august 1995, Praha) bol česko-slovenský futbalista a tréner.

## Životopis
Futbalista ŠK Jaroměř a Spartak Hradec Králové, hráč Slávie Banská Bystrica. Tréner Sparty Praha, manažér Slávie Praha. Tréner československého reprezentačného mužstva, s ktorým získal roku 1976 titul majstrov Európy, šéftréner spoločného reprezentačného výberu Česka a Slovenska. Dlho trénoval v zahraničí. Autor memoárovej knihy Trénoval jsem mistry.
Vyhral v ankete českých trénerov o najlepšieho českého futbalového trénera 20. storočia.
Je po ňom pomenovaný Memoriál Václava Ježka organizovaný od roku 1994 pre mládežnícke reprezentačné výbery.

## Iné projekty
- Commons ponúka multimediálne súbory na tému Václav Ježek
# Kungens kurva
Kungens kurva je časť švédskej obce Huddinge, susediaca s obcou Skärholms. Nachádza sa tu rozsiahle nákupné centrum (medzi inými predajne IKEA, Heron City, El-giganten, ONOFF, Siba, Willys, City Gross, Rusta, Jula). Oblasť dostala meno podľa havárie dňa 28. septembra 1946, kedy šofér švédskeho kráľa Gustáva V. dostal šmyk a auto skončilo (spolu s kráľom) mimo vozovky. Meno (v preklade Kráľovská zákruta) sa neskôr stalo oficiálnym. Úsek cesty je v súčasnosti časťou diaľnic E4 a E20.
# Mszczonów
Mszczonów je mesto v Poľsku, nachádzajúce sa v Mazovskom vojvodstve, v okrese Powiat żyrardowski v rovnomennej gmine.
Žije tu 6 276 obyvateľov (30.6.2007).
# Nikki Haleyová
Nikki Haleyová (* 20. január, 1972, Bamberg, Južná Karolína) je americká republikánska politička, ktorá je súčasnou guvernérkou štátu Južná Karolína (od roku 2011). Je prvou ženou na tomto poste v Južnej Karolíne a zároveň je spomedzi súčasných guvernérov aj najmladšia. Do funkcie bola znovuzvolená 4. novembra 2014, jej druhé volebné obdobie vyprší 9. januára 2019. 23. novembra tím zvoleného prezidenta Donalda Trumpa oznámil, že nominoval Nikki Haleyovú na post stálej veľvyslankyne USA pri Organizácii Spojených národov.

## Životopis
Nikki Haleyová (rodená Nimrata Nikki Randhawa) sa narodila v roku 1972 do rodiny indického pôvodu a sikhského vierovyznania. Jej rodičia sú pôvodom z Pandžábu, kde jej otec Adžit vyučoval na Pandžábskej poľnohospodárskej univerzite. Po zisku štipendia na Univerzite Britskej Kolumbie sa jej rodičia presťahovali do Kanady a potom, čo si jej otec dokončil PhD sa jej rodičia presťahovali do USA. 
Nikki sa v roku 1996 vydala za Michaela Haleyho, s ktorým má dve deti. Má bakalársky titul z účtovníctva.

## Kariéra
Po štúdiách pracovala vo firme FCR Corporation, ktorá sa zaoberá spracovaním odpadu. Potom nastúpila do firmy svojej mamy, ktorá sa venuje výrobe odevov. 
V roku 2004 kandidovala do Snemovne reprezentantov Južnej Karolíny a v pomere 55 % ku 45 % porazila dlhoročného poslanca Larryho Koona. V rokoch 2006 a 2008 bola znovuzvolená na druhé, resp. tretie dvojročné obdobie. 
V roku 2010 najprv vyhrala republikánske voľby o nomináciu na guvernéra Južnej Karolíny a vo všeobecných voľbách 2. novembra 2010 porazila demokratického protivníka Vincenta Sheheena (51,4 % oproti 47 %). V ďalších voľbách v roku 2014 porazila opäť Vincenta Sheheena, tentoraz bolo jej víťazstvo výraznejšie – 55,9 % ku 41,4 %. 

## Názory
Nikki Haleyová je fiškálne konzervatívna, podporovala legislatívu na obmedzenie práva na potrat a zákony, ktoré lepšie vynucujú zamestnávanie iba legálnych imigrantov a občanov USA. Podporuje aj zákon vyžadujúci od voličov, aby sa vo volebnej miestnosti preukázali dokladom s fotografiou. V prezidentskej kampani 2016 podporila najprv republikánskeho kandidáta Marca Rubia. Po jeho odstúpení podporovala Teda Cruza.

## Iné projekty
- Commons ponúka multimediálne súbory na tému Nikki Haleyová
# Žiželice (okres Louny)
Žiželice je obec v Česku v okrese Louny v Ústeckom kraji. 1. januára 2012 tu žilo 417 obyvateľov, z toho 212 mužov a 205 žien, pričom priemerný vek v obci bol 39,4 roka (muži 38,9 roka, ženy 39,9 roka).
Západne od obce sa nachádza prírodná pamiatka Stroupeč.

## Dejiny
Prvá písomná zmienka o obci pochádza z roku 1318.
Najstarším dôkazom o osídlení údolia bolo objavenie hrobu ženy zo 4. storočia profesorom žateckého gymnázia Wurdingerom v roku 1924. Kostra bola uložená v hĺbke 150 cm pod dvojitou vrstvou kameňov a bola bohato zdobená šperkami. Dnes je uložená v Polákovom múzeu v Žatci ako žiželická princezna.
Ďalšie správy pochádzajú z roku 1318 uvádzajú vladyku Beneša zo Žiželic. Neskôr bolo známych niekoľko dvorov, patriacich žateckým mešťanom. V roku 1910 žilo v Žiželiciach 80 Čechov a viac ako 150 Nemcov. V roku 1946 boli vykonané prvé voľby do národného výboru Žiželice. V obci bol tiež roku 1948 založený štátny statok a jednotné roľnícke družstvo v roku 1950. V roku 1960 došlo k zlúčeniu obcí Žiželice a Hořetice v jeden správny celok a v roku 1971 bola obec Hořetice od MNV Žiželice opäť odlúčená.
V roku 1981 k spojeniu správnych celkov Žiželice a Hořetice v jeden správny celok pod správu MNV Žiželice. V roku 1990 došlo k rozdeleniu na dva obecné úrady Žiželice a Velemyšleves.

## Pamiatky
- Kaplnka Navštívenia Panny Márie
- Božia muka
- Kríž pri moste


## Časti obce
- Žiželice
- Hořetice
- Přívlaky
- Stroupeč
# Sainte-Florine
Sainte-Florine je francúzska obec, ktorá sa nachádza v departemente Haute-Loire, v regióne Auvergne-Rhône-Alpes.

## Poloha
Obec má rozlohu 7,67 km². Najvyšší bod je položený 511 m n. m. a najnižší bod 400 m n. m.

## Obyvateľstvo
Počet obyvateľov obce je 3 096 (2011).
Nasledujúci graf zobrazuje vývoj počtu obyvateľov v obci.
Zdroje: INSEE

## Partnerské mestá
- Zeulenroda-Triebes, Nemecko
# Beure
Beure je francúzska obec, ktorá sa nachádza v departemente Doubs, v regióne Franche-Comté.

## Poloha
Obec má rozlohu 3,99 km². Najvyšší bod je položený 480 m n. m. a najnižší bod 234 m n. m.

## Obyvateľstvo
Počet obyvateľov obce je 1 358 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# EuroSkills
EuroSkills je prestížna európska súťaž zameraná na predstavenie najlepších zručností a odborného vzdelávania v oblasti remesiel a odborných profesií. Cieľom súťaže je propagovať zručnosti a odborné vzdelávanie medzi mladými ľuďmi a podporiť kvalitu výučby zručností v celej Európe.
Súťaž bola prvýkrát usporiadaná v roku 2008 v holandskom Rotterdame, kde sa zišlo viac ako 300 súťažiacich z 23 krajín. Odvtedy sa súťaž koná každé dva roky a každý ročník sa koná v inej európskej krajine.
V rámci súťaže sa mladí ľudia zúčastňujú rôznych disciplín a musia vykonať určité úlohy v určenom časovom limite. Súťažiaci predvádzajú svoje zručnosti v praktických úlohách, ktoré sú náročné a zložité. Medzi disciplíny, v ktorých sa súťaží, patria napríklad strojárska výroba, elektrotechnika, stavebníctvo, kuchárstvo, poľnohospodárstvo, móda, programovanie, grafický dizajn a mnohé ďalšie oblasti.
Súťažiaci sa kvalifikujú na základe náročných národných súťaží v svojich krajinách. Víťazi získajú nielen ocenenie a prestíž, ale aj cenné skúsenosti a kontakty, ktoré im pomôžu v ich kariére a budúcom odbornom živote.
EuroSkills je jedinečnou príležitosťou pre mladých ľudí prezentovať svoje zručnosti a ukázať, čo dokážu. Súťaž je dôležitá aj z hľadiska posilňovania spolupráce medzi európskymi krajinami a podporovania odborného vzdelávania v celej Európe.
EuroSkills sa koná každé dva roky a od svojho prvého ročníka v roku 2008 sa uskutočnilo už niekoľko úspešných súťaží. Medzi konanými ročníkmi patria:
- EuroSkills 2008 v Rotterdame, Holandsko
- EuroSkills 2010 v Lisabone, Portugalsko
- EuroSkills 2012 v Spa-Francorchamps, Belgicko
- EuroSkills 2014 v Lille, Francúzsko
- EuroSkills 2016 v Göteborgu, Švédsko
- EuroSkills 2018 v Budapešti, Maďarsko
- EuroSkills 2021 v Grazi, Rakúsko (uskutočnené v roku 2022 z dôvodu pandémie COVID-19)
# Věžky (okres Přerov)
Věžky sú obec ležiaca v okrese Přerov. Ich katastrálne územie má rozlohu 2,4 km² a žije tu 212 obyvateľov (1. január 2014).

## Iné projekty
- Commons ponúka multimediálne súbory na tému Věžky (okres Přerov)
# Királd
Királd je obec v Maďarsku v Boršodsko-abovsko-zemplínskej župe v Putnockom okrese.
Má rozlohu 788 ha a žije tu 923 obyvateľov (2007).
# Mogyoróska
Mogyoróska je obec v Maďarsku v Boršodsko-abovsko-zemplínskej župe v Göncskom okrese.
Má rozlohu 1917 ha a žije tu 78 obyvateľov (2007).
# Konžský frank
Konžský frank je oficiálna mena Konžskej demokratickej republiky. Jeden frank sa skladá zo 100 centimov. 

## Dejiny
Konžský frank sa používal od nezávislosti do roku 1967, keď bol nahradený zairom. Od roku 1998 po páde Mobutuho Zairu bol obnovený konžský frank s kurzom 1 frank = 100,000 nových zairov, čo je 300 000 000 000 000 starých frankov z roku 1967. Bankovky od 1 centime do 20 frankov sa už nepoužívali v roku 2012.

## Zoznam bankoviek
- 1 centime
- 5 centimov
- 10 centimov
- 20 centimov
- 50 centimov
- 1 franc
- 5 frankov
- 10 frankov
- 20 frankov
- 50 frankov
- 100 frankov
- 200 frankov (od novembra 2003)
- 500 frankov (od marca 2004)
- 1000 frankov (od júla 2012)[1]
- 5000 frankov (od júla 2012)[1]
- 10000 frankov (od júla 2012)[1]
# Cleuville
Cleuville je francúzska obec, ktorá sa nachádza v departemente Seine-Maritime, v regióne Horná Normandia.

## Poloha
Obec má rozlohu 4,1 km². Najvyšší bod je položený 142 m n. m. a najnižší bod 85 m n. m.

## Obyvateľstvo
Počet obyvateľov obce je 177 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Tři vejce do skla
Tři vejce do skla je film z roku 1937 v réžii Martina Friča, v ktorom vytvoril hlavnú trojrolu český herec Vlasta Burian.

## Dej
Detektív Vincenc Babočka (Vlasta Burian) je inšpektor civilnej strážnej bezpečnosti a jeho nadriadený (Theodor Pištěk) ho prehliada. Raz večer chytí Babočka bankového podvodníka Webera (tiež Vlasta Burian), ktorého prepadli inšpektori práve vo chvíli, keď si dohováral schôdzku so svojimi spoločníkmi. Od Webera sa Babočka dozvie, čo má za lubom a pretože mu je veľmi podobný, prezlečie sa za neho, aby jeho spoločníkov zatkol. 
Inšpektori si ho ale pomýlia, zatknú a Webera privedie niekto iný. Weber im ale utečie, to Babočku naštve a jeho nadriadený ho pošle na vyšetrenie. Lekár (Jaroslav Marvan) ho pošle do Karlových Varov. Hneď vo vlaku však príde na stopu, a spozná maharadžu Yohiru (Rudolf Kadlec), ktorý tiež ide do Varov. Vo Varoch v pátraní pokračuje, a keď si na terase hotelu Richmond objedná „Tři vejce do skla“, netuší, že vysloví heslo Weberových komplicov. A pretože je práve prezlečený za Webera, tak si ho Weberovi komplici Jiřina (Míla Reymonová) a Frank (Bohuš Záhorský) zmýlia a dajú mu kľúče od jeho izby.
Keď tam príde, tak ho prezlečú do uniformy kniežaťa Nariškina (opäť Vlasta Burian), bez toho, aby vedeli, že to je Babočka, a chcú po ňom, aby zistil na večierku, kde má maharadža schované tri diamanty. Na večierku predvedie sa napokon dozvie, kde drahokamy sú. Neskoro v noci sa opitý vráti do izby, a v tej chvíli sa tam objaví i pravý Weber. Nastane zložitá zápletka, kedy sa obaja mlátia do hlavy. Babočkovi pomôžu Weberovi komplici Webera zneškodniť (bez toho, aby vedeli, kto je pravý). Ráno, keď komplici zistia, kto je pravý Weber, tak sa strhne zamotaný dej, pri ktorom chce Babočka maharadžovi strážiť diamanty, neskôr sa ukáže, že maharadža je falošný, rovnako ako aj jeho diamanty, on spoločne so svojím spoločníkom (Karel Dostál) potom ukradne pravé diamanty aj šek od van Houdena a tiež šperky klenotníkov.
Po niekoľkých výmenách Babočky a Webera sa Babočkovi tajne a za pomoci svojho psa podarí šperky a diamanty získať. Obe bandy potom utečú lietadlom, kde sa dozvedia, že o všetko prišli, šek získal van Houden (Antonín Novotný) zase späť, vďaka maharadžovej sekretárke Sandre Kotovej (Helena Bušová). Babočka všetkých lotrov zneškodní, vyskočí z lietadla, zavolá políciu, a tá po pristátí lietadla zločincov zatkne. Babočka je vyznamenaný, povýšený a potom ešte prehovorí do rozhlasu…

## Zaujímavosti
- Vo filme si okrem Vlastu Buriana v legendárnej trojroli zahral i jeho pes Rolf
- Film sa natáčal v ateliéroch a v Karlových Varoch
# Polovodičová pamäť
Polovodičová pamäť (angl. semiconductor memory) je počítačová pamäť implementovaná na polovodičovom integrovanom obvode, teda na čipe.
Polovodičové pamäte sa rovnako ako ostatné počítačové pamäte delia podľa prístupu k údajom takto:
- Pamäť s priamym prístupom
- Pamäť so sekvenčným prístupom (sú to napr. magnetické pásky, dierne štítky)
# Budha (prebudená osoba)
Budha (-kodifikovaný slovenský tvar; iné názvy: sanskritský a pálijský slovný kmeň a zároveň bežný nekodifikovaný slovenský tvar: buddha (písmom dévanágarí: बुद्ध), sanskritský nominatív a zároveň zriedkavý nekodifikovaný slovenský tvar: buddhah, pálijský nominatív: buddhó; význam v sanskrite a páli: "prebudený";  číns. fo, jap. bucu, kórej. pul) je v budhizme prebudená osobnosť, každý, kto dosiahol prebudenie (k pravde). Podľa učenia budhizmu existujú dva druhy budhov:
- samjaksambudha (skt., pálí: sammásambudha) - plne osvietená bytosť, napr. Gautama Budha. Pred ním žilo niekoľko takýchto budhov, ale nikdy nie súčasne.
- pratjekabudha (skt., pálí: paččekabudha) - niekto, kto vlastnými silami bez pomoci učiteľa dosiahol stav blízky stavu arhata, nepatrí do spoločenstva (sanghy) a nesnaží sa sprostredkovať prebudenie iným, preto sa nazýva aj osamelý alebo mlčiaci budha, pôvodne patrili medzi tzv. šramanov.

V mahájánovom budhizme predstavuje pojem budhu všeobecne platný princíp: každá bytosť má "budhovskú prirodzenosť" a môže sa stať budúcim budhom.

## Iné projekty
- Commons ponúka multimediálne súbory na tému Budha (prebudená osoba)
# 1758

## Udalosti
- 6. júl – novým pápežom sa stal Klement XIII.


## Narodenia
- 6. február – Julian Ursyn Niemcewicz, poľský politik a spisovateľ († 1841)
- 28. apríl – James Monroe, 5. prezident USA († 1831)
- 6. máj – Maximilián Robespierre, francúzsky politik († 1794)
- 24. august – Žofia Frederika Meklenbursko-Schwerinská, dánska princezná († 1794)
- 21. september – Silvestre de Sacy, francúzsky filológ, prekladateľ a polyglot († 1838)
- 29. september – Horatio Nelson, britský admirál († 1805)
- 11. október – Heinrich Wilhelm Olbers, nemecký astronóm, lékar a fyzik († 1840)
- 16. október – Noah Webster, americký jazykovedec († 1843)
- 16. október – Gottlieb Tobias Wilhelm, nemecký evanjelický farár, prírodovedec – encyklopedista a entomológ († 1811)
- 26. október – Karl Leonard Reinhold, nemecký filozof († 1823)


## Úmrtia
- 22. marec – Jonathan Edwards, predstaviteľ severoamerickej filozofie (* 1703)
- 27. apríl – Ján Francisci, slovenský skladateľ a organista (* 1691)
- 3. máj – Benedikt XIV., pápež (* 1675)
# Beerse
Beerse je belgická obec vo Flámskom regióne v provincii Antverpy. 

## Obyvateľstvo
Beerse má približne 17 003 obyvateľov (2010). 

## Časti obce
Od 1. januára 1977 obec Beerse pozostáva z týchto častí (bývalých obcí):
- Beerse
- Vlimmeren


## Iné projekty
- Commons ponúka multimediálne súbory na tému Beerse